बृहत्संहिता/अध्यायः २३
२३ प्रवर्षणाध्यायः ।।
 ज्यैष्ठ्यां समतीतायां पूर्वाषाढादिसम्प्रवृष्टेन ।	
 शुभं अशुभं वा वाच्यं परिमाणं चाम्भसस्तज्ज्ञैः ।।	२३.०१ ।।
 हस्तविशालं कुण्डकं अधिकृत्याम्बुप्रमाणनिर्देशः ।	
 पञ्चाशत्पलं आढकं अनेन मिनुयाज्जलं पतितम् ।।	२३.०२ ।।
 येन धरित्री मुद्रा जनिता वा बिन्दवस्तृणाआग्रेषु ।	
 वृष्टेन तेन वाच्यं परिमाणं वारिणः प्रथमम् ।।	२३.०३ ।।
 के चिद्यथाभिवृष्टं दशयोजनमण्डलं वदन्त्यन्ये ।	
 गर्गवसिष्ठपराशरमतं एतद्द्वादशान्न परम् ।।	२३.०४ ।।
 येषु च भेष्वभिवृष्टं भूयस्तेष्वेव वर्षति प्रायः ।	
 यदि नऽप्यऽदिषु वृष्टं सर्वेषु तदा त्वनावृष्टिः ।।	२३.०५ ।।
 हस्तऽप्यसौम्यचित्रापौष्णधनिष्ठासु षोडश द्रोणाः ।	
 शतभिषगैन्द्रस्वातिषु चत्वारः कृत्तिकासु दश ।।	२३.०६ ।।
 श्रवणे मघाअनुराधाभरणीमूलेषु दश चतुर्युक्ताः ।	
 फल्गुन्यां पञ्चकृतिः पुनर्वसौ विंशतिर्द्रोणाः ।।	२३.०७ ।।
 *ऐन्द्राग्न्याख्ये[क्.ऐन्द्राग्नाख्ये] वैश्वे च विंशतिः सार्पभे दश त्र्यधिकाः ।	
 आहिर्बुध्न्यऽर्यम्णप्राजापत्येषु पञ्चकृतिः ।	२३.०८ ।।
 पञ्चदशऽजे पुष्ये च कीर्तिता वाजिभे दश द्वौ च ।	
 रौद्रे +अष्टादश कथिता द्रोणा निरुपद्रवेष्व्*एते[क्.एषु] ।।	२३.०९ ।।
 रविरविसुतकेतुपीडिते भे क्षितितनयत्रिविधाद्भुतऽहते च ।	
 भवति *च[क्.हि] न शिवं न चापि वृष्टिः शुभसहिते निरुपद्रवे शिवं च ।।	२३.१० ।।